# data[].attributes.headline
Ο Ταχυδρόμος της 28ης Οκτωβρίου.

# data[].attributes.subject
Ο Ταχυδρόμος της 28ης Οκτωβρίου.

# data[].attributes.body
Έπειτα από συζήτηση με τους μαθητές μας για το πώς οι άνθρωποι επικοινωνούσαν τα παλιά χρόνια που δεν υπήρχαν κινητά τηλέφωνα και mails θέσαμε και τα ερωτήματα: πως γινόταν η επικοινωνία κατά τη διάρκεια του πολέμου; ποιος έστελνε τα νέα;τι μπορεί να έγραφε κάποιος; ποιος μετέφερε τα γράμματα; Αφού εξηγήσαμε ποιος είναι ο ταχυδρόμος και ότι αυτός μεταφέρει γράμματα στους στρατιώτες που πολεμούσαν στα σύνορα. Αναζητήσαμε στο διαδίκτυο σχετικές εικόνες (ταχυδρόμο, βουνά, σπίτι, δέντρα, γράμμα), στη συνέχεια τις εκτυπώσαμε, σχεδιάσαμε σε χαρτί Α4 αντίστοιχο πλέγμα με εκείνο που κινείται το ρομποτάκι BeeBot και τέλος αποφασίσαμε που θα τοποθετήσουμε τα στοιχεία πάνω στο μεγάλο πλέγμα. Τοποθετήσαμε τον «ταχυδρόμο» κάτω δεξιά (αφετηρία) και το «σπίτι του στρατιώτη» (προορισμός) στο πάνω μέρος αριστερά. Ενδιάμεσα τοποθετήσαμε διάφορα εμπόδια τα οποία έπρεπε ο ταχυδρόμος να αποφύγει. Τα παιδιά καλούνται να “προγραμματίσουν” τον ταχυδρόμο (ρομποτάκι BeeBot) ώστε να φτάσει στον προορισμό του, διαλέγουν τις κάρτες κατεύθυνσης με τη σωστή σειρά, τις τοποθετούν στο μεγάλο πλέγμα και ένα παιδί εκτελεί τις εντολές μία-μία, προκειμένου ο ταχυδρόμος BeeBot να φτάσει στο σπίτι του στρατιώτη και να μεταφέρει τα νέα στην οικογένειά του. Κάθε φορά που το γράμμα φτάνει με επιτυχία στον προορισμό του, οι μαθητές αλλάζουν θέση στα εμπόδια και σχεδιάζουν πρώτα στο χαρτί Α4 τη διαδρομή και μετά τοποθετούν τις κάρτες κατεύθυνσης με τη σωστή σειρά στο μεγάλο πλέγμα για να εκτελέσουν τις εντολές.

# data[].attributes.attachment_link.title
Ο Ταχυδρόμος της 28ης Οκτωβρίου

# data[].attributes.headline
Ο Σκαντζόχοιρος ψάχνει τροφή

# data[].attributes.subject
Ο Σκαντζόχοιρος ψάχνει τροφή

# data[].attributes.body
Με αφορμή το βιβλίο "Άουτς!" της Ragnhild Scamell που έχει ως πρωταγωνιστή έναν σκαντζόχοιρο που ετοιμάζεται για τον χειμώνα οι μαθητές μας βοήθησαν το ζωάκι να βρει φαγητό. Αρχικά οι μαθητές τοποθέτησαν στα τετράγωνα διάφορα φρούτα και κάτω δεξιά εικόνα σκαντζόχοιρου και το Beebot. Στη συνέχεια αποφάσισαν σε ποιο φρούτο ήθελαν να πάει το ρομποτάκι Beebot και αφού πρώτα σχεδίασαν σε χαρτί τη διαδρομή, έπειτα τοποθέτησαν τις κάρτες κατεύθυνσης δίπλα από την τετραγωνισμένη επιφάνεια προγραμμάτισαν το ρομποτάκι Beebot δίνοντάς του μια ακολουθία εντολών για να «περπατήσει» και να φτάσει στο φρούτο που είχαν αρχικά επιλέξει. Κάθε φορά που ο μαθητής/τρια τελείωνε την προγραμματισμένη διαδρομή με το ρομποτάκι Beebot επιτυχώς, συνέχιζε ο/η επόμενος/η με διαφορετική διαδρομή έτσι ώστε το παιχνίδι να έχει ενδιαφέρον.

# data[].attributes.attachment_link.title
Ο Σκαντζόχοιρος ψάχνει τροφή!

# data[].attributes.headline
Βόλτα στο φθινοπωρινό δάσος!

# data[].attributes.subject
Βόλτα στο φθινοπωρινό δάσος!

# data[].attributes.body
Κατά τη διάρκεια της δραστηριότητας οι μαθητές καλούνται να κάνουν μια βόλτα στο φθινοπωρινό δάσος! Επιλέγουμε να βγούμε έξω στην αυλή και οι μαθητές μας να δουλέψουν ενσώματα, τοποθετούμε στο δάπεδο στεφάνια γυμναστικής και μέσα σ’ αυτά φθινοπωρινές εικόνες. Σε ένα πλαστικοποιημένο χαρτί έχουμε τις ίδιες εικόνες με εκείνες που τοποθετήσαμε στο δάπεδο και με ένα μαρκαδόρο σχεδιάζουμε πάνω στο χαρτί τη διαδρομή που θα κάνει το παιδί μέσα στα στεφάνια. Κάθε φορά που ο μαθητής/τρια τελειώνει μια διαδρομή με επιτυχία, συνεχίζει ο/η επόμενος/η με διαφορετική διαδρομή έτσι ώστε το παιχνίδι να έχει ενδιαφέρον. Σε δεύτερο επίπεδο μέσα στην τάξη οι μαθητές έγινε το ίδιο παιχνίδι με τη χρήση της Beebot, οι μαθητές τοποθέτησαν στα τετράγωνα τις φθινοπωρινές εικόνες (σε μικρότερο μέγεθος) και αφού σχεδίασαν στο πλαστικοποιημένο χαρτί μια φθινοπωρινή διαδρομή, προγραμμάτισαν και το ρομποτάκι Beebot για να «περπατήσει» την διαδρομή που είχαν σχεδιάσει στο χαρτί.Και σ’ αυτή τη δραστηριότητα κάθε φορά που ο μαθητής/τρια τελειώνει την προγραμματισμένη διαδρομή με το ρομποτάκι Beebot επιτυχώς, συνεχίζει ο/η επόμενος/η με διαφορετική διαδρομή έτσι ώστε το παιχνίδι να έχει ενδιαφέρον.

# data[].attributes.attachment_link.title
Βόλτα στο φθινοπωρινό δάσος!!!